Hošea (Šarić)/Glava 5.
1 Čujte, svećenici! Pazi, kućo Izraelova! Kućo kraljeva, slušaj! Jer se vas tide: Vi ste postali zamka u Mispi, mreža razapeta na Taboru. 

2 U Sitimu iskopaše jamu. A ja ću za njih sve biti šiba. 

3 Efraima poznajem dobro, i Izrael nije skriven od mene, jer si, Efraime, služio idolima, Izrael se je zamazao. 

4 Djela njihova se daju da se vrate k Bogu svojemu, jer duh idolopoklonstva vlada u njima, i oni neće da što znaju o Gospodu. 

5 Ponositost Izraelova mora se prignuti pred njim. Izrael i Efraim padaju vlastitom krivnjom. I Juda će pasti s njima. 

6 Sa svojim ovcama i govedima dolaze doduše da traže Gospoda, ali ga ne nalaze. On se je uklonio od njih. 

7 Jer prekršiše vjernost Gospodu i izrodiše tuđu djecu, zato neka ih izjede neprijatelj zajedno s poljima njihovim! 

8 U Gibei trubite u rog, u Rami u trubu! U Bet-Avenu dignite viku bojnu, - o Benjamine, za tobom! 

9 Pustinjom će postati Efraim u dan kazne. Proti plemenima Izraelovim objavljujem što će zacijelo biti. 

10 Knezovi su Judini postali kao oni, koji premještaju među. Izlit ću na njih jarost svoju kao vodu. 

11 Zarobljen je Efraim, slomljeno njegovo pravo, jer je tako usrdno služio idolima. 

12 Kao moljac ja sam Efraimu, kao crvotoč kući Judinoj. 

13 Kada je Efraim osjetio bolest svoju i Juda gnojavu ranu svoju, tada Efraim otrča u Asiriju, i Juda posla k velikomu kralju. Ali vas on ne može ozdraviti niti iscijeliti gnojavu ranu vašu. 

14 Jer sam ja kao lav Efraimu, kao lavić kući Judinoj. Ja - razderem i otidem. Ja odvučem; izbaviti ne može nitko 

15 Ja otidem, vratim se natrag na svoje mjesto, dokle uplašeni ne potraže lice moje. U nevolji svojoj traže me. 

Hošea (Šarić)